
„Erasmus+“ 1 pagrindinio veiksmo bendrojo ugdymo mobilumo projektas (Akreditacijos numeris: 2023-1-LT01-KA120-SCH-000193732)

Anykščių rajono savivaldybės administracijai suteikta ,,Erasmus” akreditacija – pažymėjimas, patvirtinantis, jog organizacija atitinka Europos Komisijos keliamus standartus, yra pajėgi organizuoti kokybiškas mobilumo mokymosi tikslais veiklas ir laikytis „Erasmus“ kokybės standartų mobilumui. Akreditacija suteikta visam programos etapui (2023–2027 m.).
Akredituotos organizacijos gali naudotis šiais privalumais:
· Kurti savo strategiją. „Erasmus“ akreditacija padeda organizacijai nusistatyti tikslus ir suteikia laisvę pasirinkti greitį, kuriuo norima judėti siekiant šių tikslų.
· Gauti pastovų finansavimą. Naujai mobilumo veiklai vykdyti organizacija kasmet gauna „Erasmus+“ lėšų.
· Augti ir mokytis. Galima išbandyti naują veiklą ar bendradarbiavimą su naujomis organizacijomis partnerėmis neteikiant naujos paraiškos.
· Investuoti į ateitį. Stabilus finansavimas reiškia, kad galima sutelkti dėmesį į ilgalaikius tikslus. Mobilumo veikla galima padėti palaipsniui ir nuolat didinti akreditaciją gavusios organizacijos mokymo ir mokymosi kokybę.

Projekto partneriai:
· Anykščių Antano Vienuolio progimnazija
· Anykščių r. Svėdasų Juozo Tumo-Vaižganto gimnazija
· Anykščių r. Troškūnų Kazio Inčiūros gimnazija
· Anykščių r. Kavarsko pagrindinė mokykla-daugiafunkcis centras
· Anykščių vaikų lopšelis-darželis ,,Eglutė“
· Anykščių vaikų lopšelis-darželis ,,Spindulėlis“
· Anykščių vaikų lopšelis-darželis ,,Žiogelis“
· Anykščių lopšelis-darželis ,,Žilvitis“

Anykščių rajono savivaldybės Švietimo skyrius įgyvendina ,,Erasmus“ mobilumo mokymosi tikslais veiklas kartu su rajono ikimokyklinio ugdymo ir bendrojo lavinimo mokyklomis, šių ugdymo įstaigų vadovams ir pedagogams bus sudarytos galimybės dalyvauti kvalifikacijos tobulinimo renginiuose užsienio šalyse. 
Pagrindinis tikslas – gerinti ugdymo kokybę 3 pagrindinėse srityse: 
1) įtraukiojo ugdymo vertybinių nuostatų įgyvendinimas; 
2) inovatyvių metodų diegimas (STEAM ir kt.) ugdymo procese; 
3) patyriminio ugdymo / netradicinių ugdymo aplinkų naudojimas. 

Pedagogų įgytos kompetencijos leis išskirti inovatyvias, europine praktika pagrįstas prioritetines strateginės plėtros sritis, padėsiančias gerinti mokymo ir mokymosi kokybę bendrojo ugdymo srityje, siekiant individualios mokinių pažangos bei mokinių pasiekimų gerinimo. 

